Странникът 2, автор Мак Роберт – Celtic Club – Келтски Клуб\n-Саморикс ! – гласът на майка му кънтеше в цялата гора.\n-Имам най-кресливата майка в Галия, – си помисли Саморикс, – и извика:\n-Тук съм, мамо !\nМайка му Литогена, висока, красива жена със зелени очи и червеникава коса вече свикваше със странния навик на най-малкия й син да стои по цял ден в гората. Като всяка майка, тя хем искаше да той да е „пред очите“ й, хем да помага вкъщи, вместо да се разхожда неизвестно къде.\nЛитогена бе омъжена за ковач на колесници и се смяташе за заможна в Glanum. Те живееха в края на цитаделата (1) и вероятно по тази причина Саморикс постоянно излизаше от града в близката гора. Момчето вече бе на 10 години, но не се интересуваше от военните атрибути като всички негови връстници. Баща му специално бе изработил дървеното копие на късия меч „cladio” за улични битки с комшийските деца, както и трислоен щит, за да изглежда като истински галски воин, но Саморикс не им обръщаше особено внимание.\nЖивотът в природата бе неговата страст. Саморикс с часовете наблюдаваше какви билки търсеше и изяждаше ранен заек, той разпознаваше всички ядливи гъби и знаеше как да се доближи до диво животно от подветрена страна, за да не усети то миризмата на човешкото тяло.\nЛитогена вярваше, че синьт й имаше „божия дарба“. Затова се обърна към един от най-уважаваните хора в града и неин далечен роднина – друида Литумарос.\nДруидът дойде, взе Саморикс и каза на родителите му, че ще се разходят наблизо. Те се върнаха след около два часа, влязоха в къщи и Литумарос направо каза, че детето става за изучаване на друидските знания.\n-Има една стара келтска поговорка – човек е повече от своята съдба, – каза друидът, – аз мога да му дам необходимите знания\nЛитогена разбираше, че това бе изключителна възможност за едно малко дете в келтското общество, но мъжът й не бе на същото мнение и предпочиташе Саморикс да подхване „семейния бизнес“ с колесниците.\nЛитумарос изслуша двамата родители и каза:\n-Ние, друидите, предвиждаме някои събития. За съжаление нашето бъдеще не е сигурно. В скоро време е възможно градът ни да бъде сполетян от римското нашествие. Те са труден и сериозен противник и не съм сигурен, дали ще успеем да го надвием. Ако градът бъде превзет, моите колеги ще се погрижат за Саморикс.\nВ крайна сметка бащата на момчето се съгласи на предложението на друида и Саморикс започна да се учи.\nДетето попиваше с голямо желание всичко, което му разказваше Литумарос и бързо усвои техниката за запомняне. За няколко години обучение той успя да запамети всички известни знания за природната медицина, човешкото тяло и, разбира се, свещените закони.\nСаморикс не изневери на своя навик да се разхожда из гората, но го правеше само сутрин, преди занятията. В една такава сутрин той намери в гората странно гладко камъче с почти съвършена дупка в средата.\nСаморикс го показа на учителя си и той, видимо развълнуван от находката, обясни, че това е свещен камък, а дупката му е „ухапана от змия“.\n-Този амулет е символ на щастлив живот, – каза Литумарос, – но той притежава и огромна сила. Това е друидски камък “hag stone“. Също така той се използва когато народът е застрашен от бедствия, наводнения или от епидемии, с които жреците и знахарите не могат да се справят.\n-Той има и магически качества, не напразно го наричат „приказен камък“.\nЛитумарос извади от своята чанта малка връвчица, върза камъка и го окачи на шията на Саморикс.\nЗаниманията продължиха и друидът започна да показва на своя ученик свещените места на келтите.\nВеднъж учителят го бе завел на една могила и му бе показал традиционен келтски символ – трискел. Всъщност символът много лесно можеше да бъде нарисуван, защото изобразяваше три равни спирали. Саморикс веднага се опита да го направи, но бе спрян от друида.\n-Саморикс, – строго му каза Литумарос, – в нашите знания всичко се „рисува“ в главата. Просто запомни този знак. Той е едно от доказателствата за вечността на нашата култура, защото никой не знае кога се е появил.\nОт всички знания най-трудно му се отдаваха „приложните умения“. Литумарос забеляза това и реши да приложи една необичайна практика. Миналата година той беше присъствал на Карнутската конференция (2) и там съвсем случайно се беше запознал с ирландския друид Катбад, който му разказа за тази система.\nЛитумарос сядаше срещу Саморикс, затваряше очите и си представяше една човешка глава. След това „прехвърляше“ този образ в главата на Саморикс и го караше да опише лицето на човека. Ирландците наричали тази практика Imbas Forosnai. Техните прорицатели „четели“ мислите на хората и така можели да анализират връзката между „божественото“ и „човешкото“ начало.\nТака Саморикс се научи да чете мисли. Втората важна практика – способността да изчезнеш пред очите на публиката, сякаш му бе много по-лесна, може защото той я наблюдаваше при животните като малък, когато с часове бе стоял в гората. Всички животни го правеха, усещайки някаква опасност и той се научи почти инстинктивно.\nНо най-яркото събитие в неговото обучение бе пътуване с Литумарос на Карнутската конференция, където младият ученик бе представен на Върховния Друид.\nСаморикс порасна и се превърна в красив млад мъж с голям авторитет в целия град. Той вече активно лекуваше хората, правеше астрономически и най-вече астрологически прогнози и дори на няколко пъти влизаше във функциите на съдия.\nВероятно с уменията си той щеше да постигне много повече в този град , ако през 125 г. пр.н.е не се случиха събитията, промениха не само неговия живот, но и този на съгражданите му.\nGlanum бе нападнат от римляните. В това сражение загинаха всичките му близки, а къщата им беше разрушена и разграбена. Дори храмът на келтския бог Гланум не помогна на жителите му. В продължение на две години римляните постоянно се връщаха в града и в крайна сметка той бе опожарен и се превърна в почти безлюдно място.\nНо Саморикс не беше свидетел на тези ужасни събития. В ранната сутрин в деня на първото нападение на римляните в дома им дойдоха трима души, облечени като друиди и му наредиха да тръгне веднага с тях.\nТе дълго вървяха в гората и се качиха на висок хълм, от който Саморикс видя опожарения си град и разбра, че някой просто искаше да го опази жив.\nТой попита спътниците си накъде отиват, но не получи отговор и когато прекосиха хълма, тримата мъже просто се разтвориха във въздуха. Саморикс реши да тръгне към Авиньон, където да потърси връзка с галската конфедерация на племената Cavares.\nВсъщност Литумарос го бе „инструктирал“ да направи това в случай на „извънредни обстоятелства“ и той отново се сети за поговорката „Човек е повече от своята съдба“\n*Цитадела /Citadel/ – голям град при келтите\nЕжегодна среща на друидите в земите на карнутите/carnutes /Централна Галия/\nСимеон учеше втора година „Музеология“ в Авиньонски университет във Франция. Той харесваше своята специалност и бъдещата си професия, въпреки че родителите му, фермери в централната част на Русия не бяха много очаровани от избора на сина си.\nБаща му неведнъж казваше, че в ерата на видеоматериалите никой няма да купува билети за „живо“ посещение, и синът му вероятно ще стои гладен в някой музей. Но младежът от бащините закачки ставаше все по-упорит и се хвана да работи като временен служител в главния музей на града.\nПреди няколко години музеят бе разделен на две части и Симеон се чудеше, дали да кандидатства в така наречения „Lapidary Museum“ за изящните изкуства или в Calvet Museum, където бе всичко останало. В крайна сметка предпочете разнообразието и започна във втория.\nМузейната атмосфера привличаше Симеон. Той обичаше да разглежда експонатите, особено с колегите, които знаеха много неща за всеки от тях.\nВ една от тези разходки младежът спря пред скулптурата на Tarasque. Гледката беше странна – приличащо на сфинкс същество, с глава на лъв или вълк, с вид на влечуго и тялото на човек, се подпираше върху две мъжки глави. Симеон помоли колегата си да му разкаже за това същество и той каза:\n-Предполага се, че е било божество или военен символ на галското племе или група племена, наричани Cavares. Има някои неща за тях в интернет, повече – в градската библиотека.\nСимеон беше заинтригуван, но всъщност почти нищо не знаеше за галите. Той само помнеше, че са живели тук в независима територия до 2 век пр.н.е, след което са били завладени от римляните. Стана му интересно и той реши да научи повече.\nСледващият ден му беше почивен и младежът реши първо да се разрови в нета. Информацията по сайтовете беше оскъдна, защото един и същ текст бе копиран на много места и той отиде в библиотеката. Намери няколко дебели книги, отвори първата някъде по средата и се загледа в добре направена цветна рисунка на някакъв друид. Статията посочваше името му и кратката му биография: роден в Glanum, избягал от града по време на нападението на римляните и живял в Авиньон.\n-Саморикс,- прочете Симеон името човека, нарисуван на картината. Висок, красив мъж, с необичайна за региона тъмна коса и дълбоки, проницателни очи.\nСимеон забеляза, че на врата му висеше нещо като амулет – малък камък с дупка в средата.\n-Това пък какво е ? – помисли Симеон и реши да попита служителите в библиотеката.\n-Друидският камък, – отговори библиотекарката, – среща се изключително рядко. Дупката в средата е естествена, а камъкът се счита за амулет, който пази от болести и бедствия.\nТой се сети, че беше дошъл за друга информация и започна да прелиства още книги, търсейки Tarasque, но образът на Саморикс не излизаше от мислите му. Някакво вътрешно чувство го караше да научи повече за този човек, живял преди 22 века. Младежът реши да се върне на първата статия и почти веднага откри, че не бе посочена датата на смъртта на Саморикс. Бе написано „датата не е определена, предполага се, около …“\nОт същата книга той прочете няколко статии и откри доста интересни и непознати за него факти от живота на друидите. Животът на хората, според тяхното учение е разделен на три части: –земния път, смъртта и пребиваване в Отвъдното и прераждането. За някои герои и тези, натрупали много знания /явно, друидите/, трите части на живота се повтаряли многократно, тоест те са били практически вечни и само сменяли формата на съществуването си.\n-Тоест, Саморикс, ако не е в Отвъдното, може да е някъде тук, между нас, – си помисли Симеон. Той въобще не беше запален по мистерии и конспирации и усети, че май много се увлече. Младежът върна книгите и излезе от библиотеката.\nСимеон реши да се разходи до площад Place de l’Horloge. За него това беше най-хубавото място в центъра на града, а кафенета на площада събираха всички местни жители и студенти на Авиньон. Беше късна пролет и върховият туристическия сезон все още не бе започнал, но в този град винаги имаше хора от целия свят и той чуваше разговори на различните езици.\nСимеон почти беше стигнал площада, когато един минувач го попита дали се движи в правилната посока към Pont d’Avignon. Младежът не се учуди на въпроса, зададен вероятно от турист. По-скоро го впечатли странния начин, по който се изразяваше непознатия мъж. Минувачът бе висок мъж, на видима възраст над 50-те, с проницателни очи.\nСимеон вече владееше добре френския и обясни на минувача, как да стигне моста. Преди да се отдалечи непознатият леко наведе глава, което отново бе доста необичайно, освен ако мъжът не беше някакъв азиатец.\n-Странен тип, – си помисли младежът, – държи се като средновековен кавалер.\nИзведнъж в главата на Симеон се появи една мисъл, която той първоначално отхвърли като несериозна. Но тя бе упорита и той си каза:\n-Не може да бъде ! – но младежът усещаше как съмненията постепенно го карат да действа.\nМинувачът не се бе отдалечил много и Симеон реши да го догони. Когато почти стигна мъжа минувачът се обърна и му каза:\n-Да, аз съм Саморикс, но се налага да пропусна удоволствието да говоря с вас, мосю Симеон. Сигурен съм, че ще се видим пак.\nСлед тези думи, мъжът изчезна, сякаш се разтвори във въздуха.\nЦяла Русия преливаше от гордост за предстоящото събитие. Местните медии вече го бяха нарекли „събитието на века“. Всички планове и разговори се въртяха около него.\nФиналите на Световното по футбол се провеждаха в Русия за първи път в историята. Домакините, както и гостите на тази голяма държава, а и феновете от целия свят, се подготвяха и чакаха мачовете.\nСимеон, студент по Музеология в Авиньонския университет бе родом от града, включен в програмата на шампионата и вече имаше билет за един от мачовете. Той с нетърпение чакаше да приключи сесията и да замине за Русия, за да гледа поне един двубой на живо.\nНай-сетне този ден дойде и Симеон, стискайки в ръце билета си, вече стоеше на дълга опашка пред входа на стадиона. Входящият контрол за зрителите бе бавен и муден, времето сякаш беше спряло под палещото лятно слънце, но Симеон търпеше и си представяше, как за първи път в живота си ще види мач от световното. Мислите му прекъсна човек от охраната, който се разправяше с някакво момче, който стоеше пред него.\n-Имаш келтски кръст на тила, да не си фашист ? – строго попита мъжът.\n– Не съм фашист, обичам келтска култура и затова съм си направил тази татуировка – се оправдаваше момчето – аз съм сам, какъв е проблемът ?\nКонтрольорът го гледаше подозрително, но после махна с ръка и го пусна вътре.\n-Странно, – си помисли Симеон – защо келтската култура тук се свързва с хитлеристите ?\nТой седна на мястото си и видя през няколко реда група момчета – всички с татуирани келтски кръстове на тила. Те сякаш дойдоха вместо да гледат мача, да плюят семки, пият бира и псуват наред и вдигнаха такава врява, че буквално пречеха на всички. Това продължи 10-15 минути докато не дойдоха двама униформени и отново ги нарекоха „фашисти“, като ги предупредиха да седят мирно.\nМястото до Симеон отляво бе свободно, а отдясно седяха момче и момиче, явно гаджета. Те имаха интелигентен вид, бяха усмихнати и спокойни, но по ръцете им отново имаше татуирани келтски кръстове.\nМачът все още не бе започнал и Симеон реши да попита съседите си, защо охраната свързва келтската култура с „лошото“ и откъде накъде я приравнява с фашистите.\n-Келтският кръст е символ за превъзходството на бялата човешка раса, подобно на арийската идея на Хитлер, нима не знаете това ? – важно каза момчето, а момичето добави:\n-Ние сме бели хора и затова си татуираме нашия символ. Не сме варвари и уважаваме нашата култура.\nИзведнъж Симеон чу мъжки глас отляво, някой явно вече бе заел мястото си. Гласът звучеше спокойно и убедително, но някак си много старомодно и с акцент, присъщ на хора от Западна Европа.\n-Уважаеми младежи, – каза новия събеседник, обръщайки се вероятно към всички, – ако ми позволите, ще направя няколко съществени корекции за келтския кръст. Във вида, който е татуиран върху вашите ръце, вие носите традиционен ирландски и келтски символ, така наречения „слънчев кръст“, който се появил благодарение на християнския мисионер Свети Патрик – покровител на Ирландия.\n-Нали сте чували за Свети Патрик или Патрикий, както го наричат православни вярващи ? Симеон, заедно с двойката, дружно казаха „Да“.\nСимеон внимателно огледа съседа отляво. До него седеше красив мъж, с необичайна за региона тъмна коса и дълбоки, проницателни очи. Целият му външен вид бе сякаш типичен за чужденец. Симеон също забеляза, че той говореше на руски с френски акцент.\n-Явно е дошъл като мен от чужбина, за да гледа мача, – си помисли студентът.\nСякаш имаше нещо познато в лицето му, но Симеон се отвлече, мислейки за името „Патрикий“, а мъжът продължаваше:\n-Има много интересни истории, свързани с този кръст, но нито една от тях има отношение към превъзходството на бялата ни раса. Защо ли ? Келтските народи наброявали няколкостотин племена, населявали обширна територия от днешна Ирландия до днешна Турция от север на юг и чак до руските степи на изток. Те никога не са имали понятие „бяла“ или каквато и да е друга раса, защото смятали всички свои народи за равни. Потвърждение на това е доказан факт, че при тях преди началото на битката между две келтски племена се правел двубой на „равнопоставените“ бойци от двете страни, както свидетелстват гръцките и римските антични автори.\n-Що се касае кръста, Свети Патрик е този, който бил съединил традиционния християнски кръст с друидическия символ на слънцето – кръга и вероятно така се е появил този знак. Между другото, това е станало в Ирландия, която никога не е била покорена от Рим, тоест се явявала варварска държава.\n-Подобен друидически кръг имам и аз, – добави мъжът.\nТой бръкна в пазвата си и показа нещо като амулет, висящ на врата му – малък камък с дупка в средата.\nМладежите го гледаха с широко отворени очи и сякаш не смееха да продумат.\n-Не знам дали ме разбрахте добре, но вие носите символ на нещо много по-добро от знака на расата. Този знак върху Вашите ръце показва, че нашата келтска култура не е забравена.\nКато чу последните думи Симеон изведнъж се сети на кого му приличаше мъжът и какъв е камъкът на врата му, но съседната седалка отново опустя, а съседът му изчезна, сякаш се разтвори във въздуха.\nБлагодаря ти, друиде Саморикс, – каза тихо Симеон.


Paulo Costa: Ще победя Whittаker и фалшивият Adesanya — MMA.BG\nНачало / Новини / ММА новини / Paulo Costa: Ще победя Whittаker и фалшивият Adesanya\nPaulo Costa: Ще победя Whittаker и фалшивият Adesanya\nПубликувано на: Август 22, 2019 в 08:33 ч\nPaulo Costa е уверен в себе си и вярва, че може да се справи с шампионите Israel Adesanya и Robert Whittaker. Миналия уикенд в Калифорния бразилеца постигна най-голямата победа в своята кариера, след като победи Yoel Romero с решение. Costa остана непобеден в клетката и увеличи своята серия на 13 поредни победи в ММА, като 5 са в UFC.\nPaulo се издигна сериозно в ранглистата на UFC в средна категория и пред него са само двамата шампиони, които ще обединяват титлите през октомври в Мелбърн. "The Eraser" е категоричен, че ще ги победи и ще властва в категорията:\nДа, мога да победя и двамата. Ще се справя с Whittaker и Adesanya. Моето мнение е, че Israel е фалшив шампион. Той няма достатъчно издръжливост, за да се бие дълго време с мен. Да, със сигурност Romero е по-корав от Whittaker, а Israel е фалшив. Мисля, че той е фалшив и трябва да се докаже.\nКои са бойците, които той е победил ? Успя да победи Tavares, Brunson и Gastelum. Мисля, че Kelvin е добър боец, но не е от средна категория, а от полусредна. Adesanya победи Silva, но той вече дори не е в топ 10 на категорията. Аз успях да победя истински звяр в лицето на Romero.\nИскам да кажа на Whittakеr и Adesanya, че знаят кой съм аз. Тренирам като откачен и това е моят живот. Роден съм да се бия и да побеждавам. Не ме интересува кой ще спечели, защото аз ще го победя. Отивам в Мелбърн, за да го превзема. Paulo Costa идва, а новия шампион няма да властва дълго.\nОще за: yoel romero robert whittaker paulo costa Israel Adesanya ufc 241\nИзраел Адесаня е спортсмен на годината\nИзраел Адесаня: Джон Джоунс е приключен\nДжон Джоунс е приключен\nZhalgas Zhumagulov UFC glory badr hari крако и ясно UFC 247 dominick reyes николай добруджански jon jones подкаст подкаст за бойни изкуства deontay wilder


Областният управител поздравява мюсюлманите с настъпването на Рамазан -\nНачало Новини Сливен Областният управител поздравява мюсюлманите с настъпването на Рамазан\nОбластният управител поздравява мюсюлманите с настъпването на Рамазан\n04 апр. 2022, 14:02\nОбластният управител Веселин Вълчев поздравява мюсюлманите в област Сливен със свещения за религиозната общност месец Рамазан.\nРамазан е благодатният месец – на прошката, сплотяването и милостта, на благодарността към близките и радостта, че човек може да покаже своята щедрост към нуждаещите се, заяви областният управител. „По думите на мъдреца, това означава, че на този свят човек „трябва да се поведе“ така, сякаш ще остане завинаги в него. С грижа, мир и любов. Затова се обръщам с най-сърдечни пожелания за крепко здраве, съпричастност и разбирателство във всяко семейство. Използвам случая, за да изкажа признателност към мюсюлманската общност в нашата област за пословичното й трудолюбие, за споделеното дълбоко уважение към общия ни дом – България“, подчерта Веселин Вълчев.\nПредишна статияСимфоничен Оркестър Сливен с мащабно културно събитие за Великден\nСледваща статияНа 9 април да почистим любими места на Карандила


26 февруари 2020 | 02:39\nТреньорът на Барселона Кике Сетиен смята, че равенството 1:1 с Наполи на “Сан Паоло” в първия 1/8-финален сблъсък в Шампионската лига е добър резултат. Наставникът вярва, че неаполитанците няма да могат да се защитават толкова добре и в реванша на “Камп Ноу”, където каталунците ще намерят верния път към победата.\n“Това е добър резултат, макар че трябваше да хвърлим много усилия, за да създаваме положения. Не бяхме достатъчно остри, за да пробием защитната стена, която Наполи бе изградил. След изравняването съперникът се отвори и можехме да ги накажем. Те играха много добре и ни бе трудно да отбележим. Затова равенството ни устройва преди реванша. Поздравявам моите играчи за този резултат, но трябва да бъдем по-опасни срещу подобни защитаващи се отбори. Става въпрос за търпение. Смятам, че ще имаме повече възможности в ответния мач. Не вярвам един отбор да може да се защитава по този начин и на “Камп Ноу”. Трябва да мислим позитивно и да не се оплакваме”, заяви Сетиен.


Доставчици- хищници или как да не „изядат” фирмата ни? | твоят Бизнес - списание за предприемчивите българи\nДоставчиците са партньорите, с които градим общо бъдеще. На тях разчитаме за текущото ни портфолио и за разработването на нови продукти. Пак на тях се осланяме, когато срещнем трудности по пътя си или искаме да надскочим конкуренцията. Често толкова дълго работим заедно и дотолкова скъсяваме разстоянието помежду си, че дори ставаме приятели. Но дали има приятелство в бизнеса? И дали да приемаме приятелството в бизнеса за чиста монета.\nКогато стартираме бизнес, влагаме цялата си енергия в него, влагаме капитали, време, нерви, знания и виждаме как той започва да се разраства. Понеже в началото нямаме достатъчно ресурси да обгрижим всичко, се доверяваме на няколко доставчика и разчитаме на тяхната коректност. В хода на работа се очертават 1-2 доставчика, с които работим много добре. Те ни дават стоките и материалите на приемливи цени, на по-малки партиди, изчакват ни с плащането, винаги можем да ги намерим по телефона, с други думи това са нашите ангели-доставчици. Както се казва дай боже всекиму да работи с такива разбрани хора.\nИ тук идва уловката. А тя е, че тази идилия има край, понякога много неприятен. Собственикът, виждайки първоначално съмишленик в лицето на даден доставчик, изгражда приятелски отношения със собственика на фирмата-доставчик и забравя да контролира нещата. Грешката е породена от най-чисти чувства, защото очакваме, че всички са добронамерени. Проявата на наивност води до два типа проблеми: паразитиращ доставчик или доставчик-хищник.\nПаразитиращият доставчик изсмуква енергията на фирмата, защото забавя процесите като не доставя навреме или продукцията е некачествена. Но в името на добрите отношения този доставчик продължава да работи с нас. Така изтощаваме и собствените си служители, които искат да подобрят ситуацията, но не им се разрешава. А доставчикът-хищник набелязва потенциалните си жертви още от създаването им, чака ги да се развият за няколко години и след това с удоволствие ги схрусква…\nИмаме единствен доставчик или подизпълнител за основни стоки и материали, и неговият дял при нас надхвърля 30% от оборота на всички доставчици. Ако сме дали на подизпълнител над 30% от дейността си, ние вече сме в рисковата зона. Независимо дали имаме договор или не с даден доставчик, ако той мине границата от 30% оборот, червената лампичка светва.\na) Когато доставчик надхвърля здравословния праг от 30%, той е в състояние да ни потопи за нула време. Ние буквално му предаваме собствената си фирма с разработени пазари наготово. Допуснали сме някого толкова близо, защото ни е по-удобно, за да си спестим работа, за да се фокусираме върху нещо друго по-спешно и т.н. Доставчици, които имат повече от 30% дял при нас са заплаха за фирмата ни. Те могат да ни блокират по всяко време като:\n- Спрат доставките по всяко време. Така нашето производство спира, поръчките към клиентите не се изпълняват, плащаме глоби и неустойки. Понесените от нас щети са големи поне докато не намерим заместващи материали.\n- Променят ултимативно начина на плащане и да си поискат парите веднага. Често липсват договори за доставките и отложеното плащане е само устна договорка. Когато се натрупа кредит, доставчикът може да поиска плащането и така да затрудни, дори да фалира фирмата ни особено ако сме подписали някакъв тип гаранция на плащането (доставчикът може да я активира когато реши).\n- Доставчиците си изтеглят спомагателен инвентар, който ни е бил даден „безплатно“, за да ползваме техните продукти. Пример за това е наемането на много ниска цена на склад или цех, заедно с оборудването (макар и старо). Доставчикът изведнъж решава, че помещението и оборудването му трябват след 2-3 дни и ние трябва да се изнесем. Само че какво да изнесем? Бихме могли да изнесем само персонала, ако той вече не е ангажиран от нашия доставчик.\nb) Има доста случаи, в които фирми изнасят цялата си дейност при подизпълнители и си мислят, че контролират процесите. Нищо подобно. Когато сме съсредоточили бизнеса си в ръцете на само 1-2 поддоставчика, те контролират нас, а не обратното. В период на криза, когато би следвало с подизпълнителя да работим заедно, за да преодолеем трудностите по-лесно, той си позволява да обира каймака, да ни изстисква до последно дори с риск да фалираме заедно. И нашият фалит често е неизбежен, а подизпълнителят вече се е преориентирал към друга фирма-възложител.\nФирма купува опаковки от местен доставчик. Опаковките са стандартни за пазара и доставчиците са много. Собствениците обаче са „приятели“ и имат устна договорка всички опаковки да се купуват точно от този доставчик. Доставчикът обаче не може да се справя (поради лошо оборудване, слаба организация, много лош мениджмънт и т.н.), вследствие на което абсолютно всички доставки закъсняват и са с лошо качество. Собственикът на фирмата-купувач се прави на разсеян, надявайки се казусът някак си да се реши от само себе си. В същото време „специалист покупки” е подложен на абсолютен тормоз, че не може да овладее положението. Впоследствие „специалист доставки” е уволнен, доставчикът продължава да доставя когато иска и по колкото иска, но за сметка на това с лошо качество, а новият „специалист доставки” не знае как да се справи, защото са му вързани ръцете. Търговците във фирмата-купувач напускат един през друг, защото поради лоша опаковка стоката пристига в обектите в лош търговски вид и рекламациите са много.\nФирма купува транспортни услуги от един и същи спедитор в продължение на 10г. Никой не проверява цените на пазара, защото собствениците са „приятели“. При една невинна проверка на една от цените се установи, че пазарът значително се е променил, но доставчикът забравил да намали цените с цели 20%.\nЗа да се превземе фирмата е достатъчно един доставчик да стане незаменим, като буквално се срасне с възложителя (чрез собственика, чрез снабдителя, чрез технолога). Сближаването със собственика има безброй вариации, най-често са услуги в големи мащаби и то за развитие на бизнеса (поточни линии, безлихвен заем, помещение, терен и т.н.). Сближаването с Технолога или „специалист снабдяване” обикновено става чрез предлагане на „безобидни“ лични услуги като резервиране на хотел в хубав курорт в пиков период, помощ при здравословни проблеми, помощ при уреждане на заем от банка и т.н. Целта е изграждане на лоялност, така че друг доставчик да не бъде допуснат в това предприятие. Друга хватка е доставчикът да дава все по-добри и по-добри цени, докато не избута почти всичките си конкуренти.\nПо-ниските цени се постигат с по-ниско качество на материала или чрез обикновен дъмпинг. И така, веднъж постигнал господстващо положение, бъдейки незаменим, доставчикът атакува и ни измъква фирмата под носа.\n- Наивност на собственика – проявява се поради липса на ресурс за контрол на процесите и сляпо доверяване на собствени служители или на доставчици.\n- Липса на контрол във веригата за доставки. Ако няма критерии и сериозен контрол, всеки доставчик може да стане незаменим и да ни превземе. Критериите за оценка на офертите и доставчиците не трябва да са формални, а обективни и практични и да са в услуга на фирмата ни. Механизмите за търг и входящ контрол трябва да са безкомпромисни и лесно проследими.\n- Липса на контрол във финансите. Кръстосването на потоците и липсата на адекватен контрол във веригата за доставки е предпоставка счетоводството да не може да проследява покупките и цените и така да изтичат пари. Плащат се пари за неизвършени услуги или по завишени цени.\n- Нежелание за промяна – това е когато не искаме да видим другите възможности на пазара, а сме се вкопчили в 1-2 доставчика. Няма да забравя примерът когато един оперативен мениджър твърдеше, че дейността на фирмата е толкова специфична, че освен единственият им подизпълнител, никой друг не може да свърши работата. Впоследствие се оказа, че на пазара има поне 13 фирми, които могат да бъдат подизпълнители.\nКак да предотвратим потенциално превземане на фирмата ни\n1. Първата стъпка е да се направи АВС анализ на доставчиците по оборот пари и по обем материали.\n2. Ако има доставчици с над 30% дял от целия оборот, да се направи план за бързо намиране на алтернативни суровини от алтернативни доставчици.\n3. Тестване на алтернативните суровини и замяна на текущите до постигане на баланс между оборотите на доставчиците.\n4. Ежемесечно следене на резултатите от АВС анализа до постигане на баланс, след това е достатъчно анализът да се прави веднъж на тримесечие.


Мартин Минчев мечтае за трансфер в чужбина - БГ Футбол - Първа лига - Gong.bg\nНападателят на Черно море Варна Мартин Минчев, роден през 2001-а година, се надява на трансфер зад граница, за да развие още повече качествата си. Днес той напълно заслужено получи наградата за най-добър млад футболист в анкетата на Асоциацията на Българските футболисти.\n"Благодаря за наградата. Тя само ме мотивира да се раздавам още повече, да се трудя и да показвам на какво съм способен, заяви Минчев при получаването на наградата от ръцете на Даниел Боримиров- директор на Детско-юношеската школа на Левски.\n"Щастлив съм, че бях повикан в националния отбор. Просто трябва да покажа качествата си и да се раздам за България. Няма нищо конкретно, като засега оставам в Черно море. Искам да играя голям футболаи да се развивам в чужбина, но времето ще покаже дали ще се случи това. На тази възраст искам да играя само за Черно море и вече времето ще покаже докъде ще се развия, коментира Минчев./БТА\n27 май, 14:05


Лавандулови градини в центъра на Стралджа – ЯмболПрес – пулсът на града\nТрадиционните рози по централната улица „Хемус“ в Стралджа и парковете „Младост“ и „Южен парк“ ще съжителстват с очарователния аромат на лавандула. Идеята на общинското ръководство е подкрепена от доказалата се в производството на етерични масла фирма „Спас – Сюлейман Джамбаз“, която e дарител на 5 хил. коренчета готов разсад. Растенията , които са от най-качествения сорт „Хемус“, веднага са засадени от работниците на Предприятието за озеленяване и благоустройство към общината като предварително са направени проучвания, че доказано издръжливото и твърде невзискателно , но ароматно и лечебно растение ще се приспособи бързо и добре в новата среда.\nОчакванията са вечнозеления полухраст с красиви сребристи листа не само да краси централната част на града, но и при активен цъфтеж да разнася своя благотворен аромат, доказвайки определението си, че е „наслада за душата“. В същото време с избора на лавандулата като парково растение общината доказва ориентирането си към отглеждане на този вид етерично-маслени култури в района.


Какво е липосукция и служи ли за отслабване? - Tialoto\n14 февруари 2020 14 30\nПроцедурата е с продължителност около 1-2 часа\nЛипосукцията е медицинска намеса, която премахва допълнителната мазнина от тялото ви. Започва да се практикува през 80-те години на миналия век и постепенно се превръща в една от най-популярните пластични операции в света.\nВ повечето случаи процедурата е доста скъпа и не се покрива от здравната ви осигуровка. Хората се подлагат на нея най-често, когато диетата или упражненията, които са избрали, не са премахнали излишните мазнини около някои части на тялото.\nАко решите да заложите на такъв метод, има някои неща, които трябва да знаете.\nКак работи липосукцията?\nПроцедурата отнема около 1 до 2 часа и се прави по-скоро от козметична гледна точка. Хората, които се подлагат на тази операция, не се опитват да загубят големи количества от теглото си, а по-скоро да оформят тялото си.\nНякои от най-честите места, на които се прави липосукция, са коремът, бедрата, дупето, ръцете, горната част на врата, която се намира точно под брадичката. В зависимост къде точно изберете, упойката може да бъде местна или цялостна.\nСлед това хирурзите инжектират в зоната на операцията смес, съдържаща физиологичен разтвор, лекарство с изтръпващ ефект и лекарство, което намалява кървенето. Това се прави, за да може кожата и мазнините да се отделят от важни структури като мускулите и кръвоносните съдове, така че да не се повредят по време на процеса на засмукване.\nВъв втората фаза от операцията, лекарите използват дълъг метален инструмент, наречен канюла, който вкарват под кожата ви. Той служи за вакуумиране на мазнините. По време на този процес, хирурзите също така могат да използват и по-малка канюла, за да отстранят мазнините в близки райони около главната цел и да постигнат по-естествено и гладко очертание на фигурата ви.\nСлед като мазнините, които искате да се отстранят, ги няма вече в тялото ви, те могат да бъдат изхвърлени или да бъдат инжектирани в друга ваша част – гърди, дупе или лице. След липосукцията, най-вероятно вашият лекар ще ви препоръча да носите временна лента над засегнатата зона, за да помогнете на кожата да заздравее по-бързо.\nЛипосукцията е най-популярната козметична процедура\nИ мъжете залитнаха към липосукцията\nКарди Би си направила липосукция\nКолко е болезнена операцията?\nНезависимо дали сте будни или не по време на липосукцията, не трябва да чувствате абсолютно нищо. Възстановителният процес също трябва да премине доста гладко. След операцията най-вероятно ще чувствате болка подобна на мускулна треска.\n„Нивото на болка е между 2 и 3 по десетобалната система“, казва козметичният хирург д-р Марко Пелоси пред „Insider“. Според него, можете да се върнете към нормалните си задължения след 3 дни.\nАко продължавате да изпитвате болка дълго време в зоната, където канюлата е проникнала под кожата, трябва веднага да се свържете с вашия хирург.\nСлужи ли за отслабване?\nСпоред експерти, не трябва да използвате липосукцията като алтернатива за отслабване. Лекарите препоръчват първоначално да се насочите към здравословен хранителен режим и упражнения и след това да се подложите на операцията, ако някои от частите на тялото ви са увиснали и не ви харесват.\nПроучвания показват, че хората, които са използвали липосукцията само като козметичен вариант, имат по-голям шанс да задържат фигурата си и да не позволяват мазнините да се завърнат в частите, от които са били изсмукани.\nотслабване липосукция пластични операции козметична процедура хирургическа намеса


Млади муцуни в схватка за най-добро видео на MTV\nПредимно млади изпълнители доминират в номинациите за най-добро видео 2008.\nОтличниците ще станат ясни на тържествената церемения по раздаването на статуетките в Ей Ей на 7 септември, информират световните агенции.\nВ надпреварата за рок участват Фол Аут Бой ("Beat It"), Парамор ("CrushCrushCrush"), Слипнот ("Psychosocial"), Линкин Парк ("Shadow Of Тhe Day") и "Фуу Файтърс" ("Pretender").\nНапечено е и в категорията за поп. Там са Джонас Брадърс - заради "Burning Up", Крис Браун ("Forever"), Дъ Тинг Тингс ("Shut Up And Let Me Go") и Пусикет Долс ("When I Grow Up"). Сред кандидатурите е "Piece Оf Me" на Бритни Спиърс. Лентата е номинирана още за най-добро женско видео.\nТук най-големи са шансовете на Крис Браун (Chris Brown), смята критиката. Вероятно е да бъде поощрен, тъй като на шоубизнеса са необходими свежи лица.Въпреки че има предостатъчно призове досега, Крис би бил перфектният избор - на 20 май 2009 ще навърши 20.\nОсвен всичко той е не само изпълнител, но и композитор, аранжор, танцьор, продуцент и актьор. Не на последно място: той възражда на нов глас традициите на ритъм-ен-блуса и соула от ранните записи на лейбъла "Motown", от наследството на Отис Рединг, Дони Хатауей и Майкъл Джексън.\nКрис очаква отличия и като най-добър танцьор във видео - отново за "Forever", и най-добър клип на мъж ("With You"). Колаборацията му с Джордин Спаркс ("No Air") пък е поощрена за най-впечатляваща лента на изпълнителка.\nМини Wrong Fest 2018 в Маймунарника на ...\nПолет на душата със Соулфлай ...\nСаундтракът за Агент 007 ще звучи ...\nФестивалът A to JazZ 2018 започва в ...\nИзгрей със Sunrise на Руперт Хубер ...


Валентин Радомирски: Коронавирусът като сценарий, или чака ли ни нова ера\nСегашната обстановка се развива почти огледално с прогнозите, направени зад океана\n153208 | 8 апр. 2020 | 09:35\nПрез май 2010-а фондация „Рокфелер“ публикува доклад с четири сценария за бъдещето на технологиите и международното развитие. Първият описва пандемия, която води до „всеобщо блокиране“. Вторият връща триумфално глобализацията\nЧовечеството в момента плаща жестока цена и някой, някога задължително ще понесе за нея историческа отговорност.\nСоциалните психолози на бъдещето ще изучават този случай на масова когнитивна деформация. Според досегашните информации се оказва, че от коронавируса са починали 0,00068 % от населението на света, поради което обаче повече от 30% от жителите му са подложени на ограничение на свободата и естественото право на социални контакти.\nПодобно положение е мечтата на всяка власт, било тя комунистическа, демократична или тоталитарна.\nВидяхме, че доскорошните репортажи за протестите от Хонконг и Синдзян изчезнаха от информационните емисии, от което управляващите в Пекин не може да не изпитват възторг.\nИсторията на САЩ показва, че обединението на нацията „под знамената“ винаги укрепва позицията на действащия президент, което никак няма да е излишно за Тръмп в настоящата изборна година.\nПутин също е изправен пред перспективата за проблеми, свързани с промените в Конституцията на Руската федерация.\nИ дори украинският президент, под прикритието на карантината и лозунга „повече от девет души да не се събират!“ успя да прокара продажбата на свободния пазар на украинска земеделска земя.\nНо основният ефект на „планетарната карантина“ все пак е възможността елитите (както глобалните, така и националните) да „презаредят“ световната икономика без страх от гражданска опозиция.\nОт това обаче как лидерите на отделните държави оценяват степента на опасностите от коронавирусната пандемия и реалните икономически заплахи, пред които е изправена сега планетата, зависи, ако не всичко, то много за бъдещето на международните отношения.\nСЗО отбеляза, че коронавирусът се е разпространил в около 200 страни и територии (т.е. практически във всички държави-членки на ООН), а броят на потвърдените случаи надвишава един милион души. Генералният секретар на ООН Антонио Гутериш заяви, че „това е най-трудната криза, с която се сблъсква човечеството след Втората световна война“. Според него световната общност трябва да има „силен и ефективен отговор, който е възможен само ако всички проявят солидарност помежду си, забравят за политическите игри и осъзнаят, че човечеството е заложено“.\nВ същото време обаче дискусиите на политици и експерти по тази тема, изградени върху исторически аналогии, започват да придобиват абстрактен характер. Всяка хипотеза за периода след кризата, за който все още е напълно неясно както кога ще настъпи, така и какви ще бъдат основните му характеристики, очертава следните три групи въпроси:\n- Икономически и политически неопределености;\n- Социални и екологични неопределености;\n- Технологични неопределености.\nТези въпроси към днешна дата нямат ясен отговор, но именно поради това създават поле за експерти от различните нива на компетентност да лансират прогнози от едната до другата крайност на геополитическото въображение. Едните твърдят, че 2020 е историческата дата за края на глобализма, докато други спорят, че той няма алтернатива и след като човечеството се справи с пандемията ще се върне към „постиженията на глобалния световен ред“.\nВремето ще покаже кой е прав. Но политиците сега трескаво търсят поне ориентири как да се подготвят за последствията за техните държави и тях самите преди да е настъпил този „неопределим геополитически“ период. А такива има разработени от години, ако им бяха обърнали внимание навреме.\nВластта има два „контура“.\nПървият, видимият, са държавите и правителствата, които администрират с помощта на конституции, закони, подзаконови нормативни актове, държавни институции с техните изпълнителни и административни функции и правомощия, надзорни и правоприлагащи органи, съдебната система и др. Този „контур“ включва и междудържавни алианси, като ЕС и НАТО, както и международни организации: ООН, групи от „двадесет“, „седем“ и т.н.\nВторият „контур“ е концептуалната власт, представена от затворени за външното око транснационални структури. Тя управлява по различен начин от държавната власт като не ръководи, а създава „сценарийни постановки“, в които вписва първия „контур“, заставяйки го да действа според наложените от постановката обстоятелства.\nКоронавирусът е такава „сценарийна постановка“; днес всички, без изключение, се чувстваме в някаква друга реалност. Така че смяната на реалностите е само смяна на постановката и така ни беше показано как светът ни с всичките си на пръв поглед „вечни“ константи може да се преобърне само за едно тримесечие. А цялата настояща политика е в същността си - тактически и ситуационен отговор на сценарийната постановка и когато сегашният хаос постигне желаните резултати, „заинтересованите“ наблюдатели (от втория „контур“) отново ще сменят мизансцената.\nНеопределеността на настоящата епидемия може да се разглежда като фактор в сценарии, с помощта на които някои хора ще оформят бъдещето за нас. Всеки, който се е занимавал с изготвянето на стратегии знае, че в уважаващите себе си държави има т.н. „концепционалисти“, които работят върху различни сценарии за бъдещето развитие на света, за да бъдат актуализирани своевременно националните доктрини. „Концепционалистите“ не оповестяват публично връзката и взаимното допълването между тези сценарии, както и техният не само потенциал, но и практическата им взаимозаменяемост, тъй като от тях се сътворяват определени поетапни стратегии. Това не е в техните лични и стоящите зад тях интереси. Именно те са основата на втория „контур“.\nДвата „контура“ на властта ползват две различни карти на света. Едната е добре познатата политическа карта на света, другата е корпоративната карта на света, разделена на сфери на влияние между транснационални банки и корпорации, която е коренно различна от първата, но която, за разлика от нея, не се публикува. Но със сигурност съществува, ако не във видим за очите вид , то в умовете и интересите на „крайните бенефициенти“ на глобалната „пазарна“ икономика. Те притежават основните идеи на сценариите, разработени от „концептуалистите“ - интелектуалци от водещите „мозъчни тръстове“ от двете страни на Атлантическия океан.\nФорматите от рода на Давос, Валдай, заседанията на Билдербергския клуб, Петербургския форум и др. са форуми, на които се проверява годността и приемливостта на дадена концепция, изготвена в кабинетите на институции и организации, част от които са свързани с т.н. „дълбока държава“, т.е. световния неправителствен елит.\nЗа какви „концепционалисти“ става дума?\nПрез май 2010 г., на фона на нефтената катастрофа в Мексиканския залив, беше публикуван програмният доклад на фондация Рокфелер „Сценарии за бъдещето на технологиите и международното развитие“ («Scenarios for the Future of Technology and International Development»)\n(Може да се прочете в оригинал на линка http://www.nommeraadio.ee/meedia/pdf/RRS/Rockefeller%20Foundation.pdf.)\nВ него се разработват четири сценария:\n• „Total Lock“ („Всеобщо блокиране“) - свят на строг държавен контрол и авторитарно лидерство, който е способен да се противопостави на нарастващия обществено-политически протест;\n• „Clever Together“ („Умни заедно“) - свят на глобализацията, скрит под координацията на успешни стратегии за решаване на неотложни и вкоренени проблеми на човечеството;\n• „Hack Attack“ („Дигитален произвол“) - свят на отслабващи държави и правителства, при които престъпността се разраства и се появяват опасни технологични иновации, особено в киберсферата;\n• „Smart Scramble“ („Интелигентно боричкане“) – фрагментиран и икономически депресиран свят, в който общностите и индивидите оцеляват на местно ниво въз основа на ситуационни решения на нарастващ кръг от проблеми.\nКак се разработват сценариите? Ето какво се казва в следния откъс от увода към документа: „Процесът започва с идентифициране на силите, действащи като двигатели на промените в света, последвано от комбинирането на тези сили по различни начини, за да бъдат очертан набор от разнообразни истории – или сценарии - за това как може да се развива бъдещето…. Сценариите не са прогнози. По-скоро са обмислени хипотези, които ни позволяват да си представим и след това да проиграем различни стратегии, за да бъдем повече подготвени за бъдещето - или по-амбициозно казано - как ние самите да оформим един по-добър формат на бъдещето.“\nКазано е достатъчно откровено. Трябва да бъде поет контрола над тези нови сили – „двигатели на промените“, насочвайки дейността им в „правилна“ посока. За да се разбере кои са тези сили трябва да се обърнем към горепосочените четири сценария.\nЕто какво пише в първия от тях - „Total Lock“ („Всеобщо блокиране“):\n„2012 г. - Пандемията, която светът очаква от години, най-накрая избухва. За разлика от вируса H1N1 от 2009 г., този нов щам на грипа, получен от диви гъски, е изключително опасен и смъртоносен. Дори страните, най-подготвени за пандемия, бързо са засегнати от вируса, който се разпространява по целия свят, заразявайки почти 20% от световното население и убивайки осем милиона души само за седем месеца, повечето от тях здрави млади хора. Пандемията също има фатално влияние върху икономиката: международната мобилност на хора и стоки е спряна, което води до отслабване на индустрии като туризма и прекъсване на световните вериги за доставки. На местно ниво обикновено шумните магазини и офис сгради остават празни месеци наред, без служители или клиенти. Пандемията обхваща цялата планета - въпреки че непропорционално голям брой хора загиват в Африка, Югоизточна Азия и Централна Америка, където вирусът се разпространява като пожар. Но дори и в развитите страни ограничаването му е проблем ... Въпреки това няколко държави показват по-добри резултати, по-специално Китай. Бързото прилагане от китайското правителство на задължителната карантина за всички граждани, както и мигновеното и почти плътно затваряне на всички граници спасява милиони животи, като спира разпространението на вируса много по-рано, отколкото в други страни и прави възстановяването от пандемията по-бързо.\nКитайското правителство не е единственото, което предприема крайни мерки за защита на своите граждани. По време на пандемията националните лидери по целия свят усилват авторитета си и установяват строги правила и ограничения, от задължителните маски за лице до проверката на телесната температура на входовете на обществени места като железопътни гари и супермаркети. Дори след приключването на пандемията този тотален надзор над гражданите и тяхната активност продължава и дори се засилва. За да се защитят от разпространението на все по-глобални проблеми - от пандемията и транснационалния тероризъм до кризите в околната среда и нарастващата бедност, лидерите по света установяват строг контрол върху всички области на живота ...\nГражданите с готовност се отказаха от част от своя суверенитет и личния си живот на патернализъм в замяна на сигурността и стабилността, а националните лидери получиха повече възможности да възстановят реда, както сметнат за добре. В развитите страни този засилен надзор прие различни форми: например биометрични идентификатори и по-строго регулиране на ключовите отрасли, чиято стабилност се счита за жизненоважна за националните интереси. В много развити страни тези мерки бавно, но стабилно възстановяват реда и, което е важно, икономическия растеж. В развиващите се страни обаче историята е различна и много по-непостоянна. Като цяло тоталният контрол приема различни форми в различните страни, като до голяма степен се разчита на възможностите, мащаба и намеренията на лидерите ...\nКъм 2025 г. хората се уморяват от този контрол отгоре, при който властите правят избор за тях. Навсякъде, където националните интереси се сблъскват с индивидуалните интереси, възникват конфликти. Спонтанният отпор на масите става все по-организиран и координиран ... причинявайки граждански вълнения. През 2026 г. протестиращите в Нигерия свалят правителството, изморени от вкоренилото се връзкарство и корупция. Дори тези, които харесват стабилността и предвидимостта, започват да се чувстват ограничени от множество строги правила и непреодолими национални граници. Чувства се, че рано или късно нещо неизбежно ще наруши акуратния ред, който правителствата на света така ревностно установяват.“\nАко изключим „грешките“ с годината и с „дивите гъски“, трябва да признаем, че тези хора са знаели добре за какво пишат. При това преди десет години, през 2010 г. По поръчка на фонд, принадлежащ на клана Ротшилд, който в сътрудничество с Икономическия и социален съвет на ООН (ECOSOC), се занимава с профила и контрола на народонаселението.\nСледващият сценарий: „Clever Together“ („Умни заедно“) ни представя свят на триумфиращ глобализъм, чиято същност е:\n• „загубата от страна на националните държави на част от тяхната власт в резултат на възникването на структури за регионално управление“;\n• „появата на централизирани структури на глобален контрол и управление, освен това не само в енергийния сектор, но и в стандартите за технологиите и болестите (подчертано от автора)“;\n• „създаване на нови съюзи и отношения между корпорациите, НПО-та и общностите“;\n• и накрая: „През 2022 г. консорциум от държави, НПО и фирми създава Глобално бюро за оценка на технологиите, което оценява и разрешава използването им в определени страни.“\nТова прилича на начина, по който през 1948 г. ООН се опита да прокара „плана Барух“ – идеята на Чърчил ядреният монопол да принадлежи единствено на Запада. Прикривайки се зад местните особености се прокарва идеята за създаването на аналогична на МАГАТЕ институция.\nАвторите на доклада ни представят сценариите „Всеобщо блокиране“ и „Умни заедно“ като паралелни. Не може обаче да не си зададем въпроса защо в сценария 2012 година е определена за начало на епидемията и отправна точка за глобалното „затягане на гайките“, а сегашната криза се случва с 8 години по-късно. Сценариите са обявени като паралелни, но всъщност са предвиждани като последователни. Просто глобалистите, „замаяни от успехите си“ в ерата на Барак Обама решиха да пропуснат отделни етапи от „Всеобщо блокиране“ и да преминат направо към глобалисткия „Умни заедно“, надавайки се, че това ще им се размине.\nВ разработката на сценария на „Умни заедно“ има два пасажа, които са основание за тази теза:\n• „През 2015 г. критична маса от хора със средно ниво на доходите и развитите страни със силен икономически растеж поеха ангажимент да използват обществените си ресурси за решаване на глобални проблеми, започвайки от изменението на климата. Техните правителства заедно разработиха планове за контрол и намаляване на емисиите на парникови газове в краткосрочен и в дългосрочен план - за подобряване на поглъщащия капацитет на природната среда“;\n• „През 2017 г. беше постигнато международно споразумение за улавяне на въглеродните емисии (към тази дата повечето мултинационални компании вече имат нает специалист по въглеводородните емисии), а интелектуалните и финансови ресурси се обединяват, за да бъдат създадени процеси за улавяне на въглеродите, което най-добре би укрепило глобалната екосистема. Създадена е и действаща глобална система за ограничения и търговия.“\nПървата точка бе осъществена с т.н. „Парижко споразумение“, но втората не беше, поради „ненавременното“ избиране на Тръмп за президент и оттеглянето на САЩ от това споразумение. И като резултат, всички Конференции на страните по Рамковата конвенция на ООН за изменението на климата (UNFCCC) - и в Катовице (2018), и особено в Мадрид (2019) - се превърнаха в подиум за препирни по въпроса за търговията с неизползвани квоти за парникови емисии (тоест с въздух); всички искаха да продават и да имат пари от това, но никой не искаше да купува и да харчи пари. Но като резултат от концептуално преосмисляне на основните тенденции в световното развитие се случиха истински геополитически земетресения в самата сърцевина на англосаксонския център на глобалната световна система на капитализма - избирането на Тръмп и Brexit. По този начин изборът на Тръмп се превърна в повратна точка, след която сценарият „Умни заедно“ бе оценен като прибързана стъпка и бе взето решение за връщане към последователността, започваща с „Всеобщо блокиране“.\nА в него сегашната коронавирусна пандемия, макар и с малко по-друго име и произход има ясно очертано място в системата от предвидени събития.\nНо не това е основното. Важното е какво ще се случи след завръщането към „Умни заедно“, отместен засега в полза на „Всеобщо блокиране“. И то след като хората, уморени от полицейски мерки, корумпирани режими и социален апартейд, под диктовката на Twitter и Facebook, ще ги пометат. Тоест, след като глобалистите се завърнат, но вече без Обама, Хилари и Байдън. И дори без Сорос.\nТова е разписано в следващите сценарии, които са „свързани“ с концептуалната матрица вече не паралелно, а последователно. И следният цитат от доклада показва „моста“ между тях: „До 2028 г., въпреки постоянните усилия за управление на интелигентния растеж, става ясно, че светът не може да поддържа такъв бърз растеж завинаги.“ Тоест „Умни заедно“ също е осъден, защото е само етап, който има определени задачи и своите начало и край.\nАко се върнем към сценариите на Бжежински от „Голямата шахматна дъска“, то крайният резултат от глобализацията е създаването на „трансевразийска система за сигурност“. В доклада на фондация Рокфелер това е третият сценарий - „Hack Attack“ („Дигитално произвол“). Ключов елемент в него е Китай.\nДнес, като част от сценария на „Всеобщо блокиране“, Тръмп го задушава; след това обаче, в рамките на сценария „Умни заедно“, Китай ще се превърне във флагман на световното развитие благодарение на изпитваната от него система за „социален рейтинг“, която се признава за „образцова“ и достойна за подражание. Но при разпространението му по света, изведнъж се оказва, че „дигиталният концентрационен лагер“ има сериозен страничен ефект - разпространението на международната киберпрестъпност. Интересен е следният фрагмент:\n„Престъпните мрежи започнаха да фалшифицират законни стоки чрез реверсно инженерство. Много от тях се оказаха с лошо качество и бяха просто опасни. Със слабите здравни системи, корупцията и липсата на спазване на стандартите - както вътре в държавите, така и от глобалните органи като СЗО, заразени ваксини навлязоха в обществените здравни системи ...\nСмъртността и недоволството, причинени от нея, драматично повлияха на общественото доверие във ваксините; родителите започнаха да избягват ваксинирането на децата си и скоро нивата на детската и детската смъртност се повишиха до ниво, което не беше наблюдавано от 70-те години на миналия век.“\nПрез 70-те години, в доклада на Римския клуб „Границите на растеж“ имаше следните твърдения: „Прекомерният прираст на населението ... – едно скорошно явление, е резултат от намаляване на смъртността. ... Има само два начина да се коригира възникналият дисбаланс - или да се намали темпът на прираст на населението и да се приведе в съответствие с ниската смъртност, или да се позволи на нивото на смъртността отново да се увеличи.“ Едва ли е нужен коментар на това, че отдавна се „мисли“ по този резултат от „интелигентния сценарий“ на глобализацията или по-точно - от закономерния финал на корпоративния модел на глобалното развитие.\nОт „Дигиталното безумие“ израства последният, четвърти етап („сценарийна постановка“) на драмата, предназначена да оформи проектите „човечество“ и „човек“ - напълно атомизирания и фрагментиран свят на „Smart Scramble“ („Интелигентно боричкане“).\nСпоред Бжежински това е „световният център на истински съвместна политическа отговорност“. Това е модел на „глобален град“ от няколкостотин мегаполиси, предимно западни, свързани помежду си с първокласни комуникации, които минават през останалата част – т.н. „глобално село“, която е територията на хаоса и архаичността. То служи на „глобалния град“ като източник на ресурси, а „редът“ в него се поддържа чрез концепциите за контролирания хаос, базирани на теорията за нелинейната зависимост на Лоренц. В Русия „пробен балон“ под формата на план от двадесет агломерации-мегаполиси бе пуснат шест месеца след появата на доклада на фондация „Рокфелер“. Тогава се прочу полемиката между Алексей Кудрин и Сергей Собянин, в която и двамата се надпреварваха във възхвалите на агломерационния принцип на държавното развитие.\nТака че коронавирусът не е „черен лебед“ за глобалистите в сегашния сценарий на „Всеобщо блокиране“, а по-скоро „черен знак“ за държавите, който ги вкарва в блатото на извънредното положение, а то е предназначено да ги дискредитира и да върне глобализацията при „Умни заедно“. И чрез нея, както и с помощта на беззаконието от „Дигитално безумие“ - до финала при „Интелигентно боричкане“.\nСъдържанието на доклада на Фондация Рокфелер относно сценариите за глобално развитие, включващо прогнозата за епидемията от вирусна пневмония, но не във връзка с настоящата, а до 2012 г., намира своето продължение и в Европа, което се потвърждава и от официален държавен източник. На сайта на германския Бундестаг може да се намери „Доклад за защитата на населението с анализ на риска - 2012 г.“. (Това е линкът към него, който ви дава възможност да го прочетете изцяло в оригинал - https://dipbt.bundestag.de/dip21/btd/17/120/1712051.pdf ).\nВ доклада на Бундестага е разработен сценария на „разпространението в световен мащаб на хипотетично модифицирания вирус на SARS („тежък остър респираторен синдром“), причинителят на който „... може да е SARS-коронавирус“.\nПърво, авторите на доклада отбелязват, че „епидемията ще започне през февруари в Югоизточна Азия и оттам бързо ще се разпространи в Европа и САЩ. Списъците с мерки, които правителствата ще предприемат в различни страни, ще бъдат различни, но основните от тях са карантина и самоизолация.“\nВторо, твърди се, че „разпространението на вируса няма да има отрицателно въздействие върху околната среда и дивата природа, но е възможно да бъдат нанесени вреди на животновъдството и птицевъдството, тъй като фермерите ще се разболеят.“ Културните институции едва ли ще пострадат, особено тези, които съхраняват историческото наследство. Максималната щета, според прогнозата, ще бъде нанесена на секторите на националната икономика, които осигуряват ежедневните нужди на обикновените хора от стоки и услуги. Това, очевидно, се отнася предимно за малкия и средния бизнес в тази област. „И тъй като обикновените хора ще изпитват истински трудности и отчаяно ще протестират, се очакват сериозни промени в политиката.“\nОтбелязва се, че „големите корпорации ще страдат по-малко. Инфраструктурните отрасли, като енергетиката и комуникациите, ще оцелеят.“ Но за туризма, ресторантьорския бизнес, театрите и концертите може да се забрави в продължение на много години. „Пътническите авиокомпании ще изчезнат като подклас, ще останат само товарните въздушни превози.“\nТрето, общият брой на жертвите „се изчислява на 7,5 милиона души, към които може да бъдат добавени от една трета до половината изчезнали хора“ (самотни стари хора, починали в апартаментите си, ще „изчезнат“; в острата фаза на епидемията на никого няма да му е до тях). „Прогнозата за продължителността на глобалната вирусна епидемия е три години. Документът съдържа графики, на които вълната на заболеваемост преминава през три пика с намаляваща амплитуда.“\nОтговорът на основният въпрос - „как бихме могли да избегнем това „колело“ от сценарии, в което ни вкарват“ - може би се крие в създаване на баланс между държавните и обществените интереси – чрез осигуряване на доверие във властта, за което тя трябва да поддържа постоянен открит диалог със съгражданите си. Що се отнася до анализите на текущите събития, показвани в информационното поле, те, разбира се, са интересни и изискват внимание, но не за сметка на стратегически въпроси, които, ако бъдат пропуснати, могат да ни превърнат в „пътник, изгубен в мъглата“. С всички произтичащи от това геоисторически и персонални последици.\nВ анализа си в края на март Институтът за стратегии и анализи (ИСА) прогнозира следното:\n„След кризата ще има опит за „реставрация“ на глобализацията според досегашните неолиберални схващания. Все още по-голямата част от управляващите елити са рожби на тази идеологема, която обаче все повече започва да прилича на „утопия, подобна на комунизма“.\nТези елити ще се опитат да запазят онези характеристики на досегашния ни свят, които са полезни за тяхното собствено оцеляване. До установяването на нов международен ред предстои период на многобройни хибридни войни“\nСценариите, които „концептуалистите“ от фондация Рокфелер са подготвили още преди 10 години, са потвърждение за този извод. А сегашната обстановка в света се развива почти огледално с прогнозите, направени зад океана.\n* Валентин Радомирски завършва Московския държавен институт за международни отношения. От 1976 г. до 1992 г. работи в Министерство на външните работи на България, като преминава всички рангове от стажант-аташе до пълномощен министър. Бил е извънреден и пълномощен посланик на страната ни в Румъния и неакредитиран посланик в Молдова. В периода 2005-2009 г. е съветник по външната политика и националната сигурност в кабинета на министър-председателя. Съосновател и член на Българско дипломатическо дружество. Носител на почетния знак „Златна клонка на МВнР”. В момента е изпълнителен директор на Института за икономика и международни отношения.


– Не паднах, просто ми омръзна да стоя там.\nТрябва да признаем, че то бил твърде гордо и високомерно листо, за да си признае, че не умее да лети и напълно е подчинено на външните стихии… а може и наистина така да е мислило.\n– А сега защо падна и накъде плуваш? – попитало врабчето.\n– Аз не паднах – обидило се листотo – просто ми омръзна да летя и поисках да поплувам, а накъде – накъде си искам: аз съм свободно листо и правя каквото си искам.


Плащаме чрез ПОС терминали със СИМ карти - Кредитиране - www.pariteni.bg\nРазписката ни идва директно по имейл или на смс\n15 януари 2018 10:42\nВече имаме възможност да плащаме в магазините чрез иновативни ПОС терминали, които работят със сим карта.\nПредимството на това устройство е, че търговецът може да го носи навсякъде със себе си.\nТака например, ако ни позвъни куриер на вратата и ние нямаме пари в брой, ще можем да платим и с кредитна или дебитна карта.\nДосега повечето подобни фирми не предлагаха подобно улеснение за клиентите си, тъй като ПОС устройствата им работят само на определен адрес. Сега обаче този проблем отпада и ще можем да се разплащаме безконтактно независимо от обстоятелствата.\nЕдна от фирмите, които предлагат новата джаджа,\nпродава терминала срещу 155 лева\nбез ДДС. За разлика от повечето банки, които всеки месец начисляват такси, тук притежателите му няма да плащат месечна такса. Фирмата, която разполага с устройството, единствено ще дължи такса, равняваща се на 1,95% от стойността на всяка успешно приета транзакция. Тази сума ще се приспада в момента на извършването на плащането.\nВажно е да се уточни, че не се удържат такси нито за неуспешни плащания, нито никакви други месечни или допълнителни (фиксирани) такси. Минималната сума за транзакция обаче е 2 лв. при получаване на плащания с карта. Единственото, което ползвателите на ПОС-а трябва да направят, е да го свържат към смартфона си или таблета чрез Bluetooth.\nОт компанията производител уточняват, че дали оторизацията се изпълнява посредством ПИН или подпис, зависи от настройките на ЧИП-а върху клиентската карта. „Нито вие, нито вашият клиент можете да повлияете върху това дали се изисква ПИН или подпис“, допълват от компанията. Новите модели ПОС терминали\nприемат както безконтактни карти,\nтака и карти с чип\nОтносно разписката пък също има новост. Тя може да бъде изпратена на клиента, като се въведе електронната поща или мобилния телефонен номер на смс. Може също така и да се принтира. Това е доста голямо улеснение за всеки един потребител, тъй като при повече покупки повечето хора или изхвърлят бележките, или ги събират в портфейла си, което е доста неудобно.\nПо този начин обаче вече ще можем и да сметнем какво сме похарчили по време на шопинг, тъй като всички разписки ще ни чакат на електронната поща. За тази допълнителна услуга също няма да бъдем таксувани.\nкредитна карта плащане пин пос сим карта


Haibike - Веломания\nКатегория: Производители\tПосещения: 84008\nПрез 1995 г. Сузане и Феликс Пуело основаха марката Haibike. Сузане е изпълнителен директор на Winora Group и правнучка на основателя на компанията, Енгелберт Винер. В началото бяха предложени спортни велосипеди под името на майката марка Winora, но скоро се превърнаха Haibike. През следващите 15 години, компанията разработват нови модели както визуално, така и технически.\nHaibike за първи път започва да имплементира специален производствен процес Xduro: Gravity Casting. Този процес произхожда от мотоциклетната индустрия и дава възможност да се произвеждат сложни компоненти, които са изключително стабилни и точни, но все още много леки. Тази технология се използва главно за "интерфейса" на компанията. Това е сърцето на рамката, където техническите функции работят заедно. Тази технология се използва от все повече и повече конкуренти на компанията по-късно.\nПрез 2016 Haibike интегрира дисплея в лапата. Haibike разработва тази интергация за европейските си клиенти. Дисплея е интегриран безпроблемно и е защитен от повреди.


Sofia flight training-мнения - АЕРО\nSofia flight training-мнения\nРегистриран: чет сеп 22, 2016 9:25 pm\nНепрочетено мнение от nikitooli » чет сеп 22, 2016 9:37 pm\nЗдравейте!Вече съм 11 клас и засега съм се ориентирал към авиацията.Затова искам да намеря място,където да уча за пилот в ГА.Засега съм се спрял на http://sofiaflighttraining.com/bg/ ,и разбрах,че обучението е 2 години,а после се кара и отделен курс за специализация.Та имате ли някакви впечетления от този колеж и главното,което ме притеснява в България и чужбина правят ли проблем ако не си завършил висше,а само 2 години обучение?Все пак не искам да дам около 50000 евро и след това да не мога да си намеря работа\nRe: Sofia flight training-мнения\nНепрочетено мнение от airjohn » съб сеп 24, 2016 6:01 pm\nЗдравей! Висшето образование не е задължително за работа в авиацията. Дава някои предимства, но специализираното такова предлагано от ИВТ дава на обучаемите всичко необходимо за едно добро входно ниво, което всеки сам надгражда според нуждите си. Мисля, че ако нямаш цел да си висшист, това е твоят правилен и рентабилен избор.\nНепрочетено мнение от Грозев » пон сеп 26, 2016 12:59 am\nВъпросът с висшето е най-вече въпрос на наличие на резервен вариант, ако в авиацията не тръгне или нещо стане (примерно, загуба на медицинска годност). CPL-ът извън авиацията не значи много, да не кажем нищо.\nНепрочетено мнение от Almasy » пон сеп 26, 2016 11:27 am\nСамо че, момчето не иска просто някаква работа свързана с авиацията, а конкретно (цитат) "уча за пилот в ГА".\nТая работа без висше възможна ли е?\nНепрочетено мнение от su27 » пон сеп 26, 2016 1:18 pm\nAlmasy написа: Тая работа без висше възможна ли е?\nЕстествено, че е възможно, примери от реалния живот има достатъчно. Аз познавам примерно двама.\nНепрочетено мнение от Almasy » пон сеп 26, 2016 3:18 pm\nНе знаех и за това питах.\nИ честно казано, съм много, ама много изненадан.\nНо вероятно сферата (професията) ми е такава (в случая няма значение каква е). При нас получаването на така нареченото "висше" образование е възможно най-ниското ниво.\nНепрочетено мнение от su27 » вт сеп 27, 2016 7:08 pm\nЗа съжаление нивото на вишистите напоследък в БГ е трагично, та и работодателите се адаптират. В момента има и доста сериозен пик в търсенето на пилоти и висшето им е последното което гледат.\nРегистриран: ср сеп 13, 2017 11:49 am\nНепрочетено мнение от mrsuperman » ср сеп 13, 2017 1:59 pm\nНикоя тоалетна или WC зона в баня няма да е пълна без смесител за биде или хигиенен душ. В магазин Герака можете да намерите всичко, от което имате нужда.


Дефиниция скоростна надпревара Общата Стойност На Концепцията. Какво Е Това скоростна надпревара\nДефиниция скоростна надпревара\nКариерата е понятие с няколко употреби. В този случай ще останем със своето значение като състезанието, в което участниците се опитват да достигнат цел пред своите опоненти. Скоростта междувременно може да се отнася до скоростта на движение.\nИдеята за скоростна надпревара, следователно, се отнася до състезание, което осветява тези, които пътуват по-бързо от останалите . Тоест, с по-голяма скорост. Който стигне до финалната линия първа в спринт състезанието, го прави преди другите състезатели.\nСъгласно концепцията за раса на скоростта тя се групира в разнообразни тестове за лека атлетика, които водят до спортистите да се опитват да тичат толкова бързо, колкото могат. Най-известната скоростна надпревара е тази с разстояние от 100 метра . Както и да е, има скорости от 200, 400 и дори 800 метра .\nОбикновено тези скоростни състезания се развиват на специфични трасета ( атлетични писти ). Пътуващите започват едновременно, когато слушат звуков сигнал, който се опитва да достигне целта възможно най-скоро. Състезателят, който пристига първи, печели състезанието.\nАтлетът, който държи световния рекорд в 100-метрова скорост, обикновено се счита за най-бързия човек в света. Тази квалификация пада, от 2009 г. насам, в Ямайката Юсейн Болт, който дойде да покрие 100 метра само за 9, 58 секунди . Междувременно най-бързата жена на света е Флоренция Грифит Джойнър с оценка 10, 49 секунди на 100 метра .\nВ този контекст разбираме скоростта като качество, което ни дава възможност да пътуваме на определено разстояние в най-кратки срокове. Като се започне от тази база и се вземат предвид както продължителността, така и интензивността, която се използва в усилието на състезанието, могат да се разграничат два вида скорост: чиста скорост (наричана също скорост на спринта ) и съпротивление на скоростта.\nЧистата скорост може да бъде развита чрез преминаване на къси участъци, вариращи от 10 до 50 метра, използвайки нашия максимален потенциал, и по този начин да активирате белите мускулни влакна, точно тези, които ни позволяват да постигнем най-висока производителност при движение,\nСкоростната надпревара не трябва да се бърка с импровизирана конкуренция в контекста на открит следобед: това е строго регламентиран тест и само най-подготвените хора могат да предложат да се преодолее. Енергийното износване е значително по-високо и затова при първите тренировки се препоръчва почивка за всяко определено количество изминати метри, с обща цел, която не надвишава 400 метра. На всеки 10 метра е нормално да се възстанови между минута и половина и две.\nЩо се отнася до съпротивлението на скоростта, то се развива в участъци от 60 до 300 метра, използвайки 90% от максималния ни потенциал. Усилията в тези случаи се считат за "субмаксимални" и възстановяването между повторенията трябва да бъде кратко, така че да можем да развием устойчивост срещу умора.\nТъй като млечната киселина се натрупва в това обучение за скоростни състезания, необходимостта от кислород се подчертава и затова червените влакна също се активират. Препоръчва се натрупване на разстояние не повече от 1200 метра, с възстановяване от 4 минути на 100 метра изминато разстояние.\nСкоростната надпревара е атлетична конкуренция, която човешкото същество развива дълго време. Има исторически сведения, които документират доказателства от този тип в древна Гърция, където те са били извършени в чест на бога Зевс в Олимпия. Както се случи и в много други области, мачизмът е получил, че жените трябва да изчакат няколко десетилетия, за да участват в този и други тестове, на които човекът вече е съгласен.\nИнфрагуманното прилагателно се отнася до това, което е по-ниско от това, което се счита за принадлежащо на човешкото същество . Следователно infrahuman принадлежи към по- ниска категория от тази, която е определена като подходяща за хората. Например: "Поради икономическата необходимост много хора са принудени да приемат нечовешки работни места, които излагат на риск здравето си" , "Милиони деца живеят в нечов\nVerruga е концепция, която идва от латинската дума verrūca . Терминът споменава бучка или бум, която расте върху кожата . Например: "Вчера отстраних брадавицата от крака" , "Крадецът беше разпознат от брадавица по бузата си" , "Бих искал да знам как мога да елиминирам тези брадавици" . Брадавиците са поражения, причинени от човешки папиломен вирус , чийто акроним е HPV . Те обикновено са безболезнени , въпреки че в някои случаи причиняват сърбеж и други дискомфорти. Много хора, от друга страна\nПасторът е човекът, който пази и пази животните на открито . Терминът често се използва, за да се посочи кой е посветен на развъждането и грижите, особено на овцете, но и на говедата и козите, в случай на екстензивен добитък. Някои изречения, в които се появява концепцията, са: "Вчера тръгнахме по пътя и почти преминахме над овчар ", "Чичо ми живее в провинцията и е пастир" , &quo\nИдеята за описание на длъжността се използва в областта на труда, за да се отнасят до документите, които подробно описват задачите и отговорностите, присъщи на всяка работа . Необходимите изисквания, дейностите за развитие, обхватът на изпълнение и връзката между различните позиции в организацията са част от даннит\nПървото значение на уютния прилагателен, който споменава речника на Кралската испанска академия ( RAE ), се отнася до това, което получава . Глаголът да получава, от друга страна, намеква за подслон, подслон или приемане с обич . Например: "Благодаря ви много, прекарах една красива нощ: те бяха много гостоприемни домакини" , "Когато пристигнахме останахме в стар, но уютен хотел" , &quo\n© Copyright скоростна надпревара


Томич оправда бързата си загуба и ще обжалва глобата от 45 хил. паунда - Спорт - Дневник\nТомич оправда бързата си загуба и ще обжалва глобата от 45 хил. паунда\n16:46, 07 юли 19 , 3158\nБърнард Томич планира да обжалва глобата, наложена му заради поведението му в мача от първия кръг на "Уимбълдън". Австралиецът беше лишен от премията си за участие на стойност 45 хиляди паунда след решение на организаторите, че нарочно не е положил достатъчно усилия, за да се противопостави на съперника.\nТомич загуби с 2:6, 1:6, 4:6 от Жо-Вилфред Цонга за 58 минути игра, като това беше най-краткият мач в турнира от 2004 г. Австралиецът обясни, че не е чувствал добре физически по време на мача.\n"Летях от Турция след загубата в четвъртфиналите, като играх няколко мача при 40-градусови горещини. Бях изтощен и впоследствие се почувствах зле", каза Томич пред News Corp Australia.\nТой допълни: "След това излязох срещу един от петте най-добри играчи на трева и загубих с 6:2, 6:1, 6:4, а не с 6:0, 6:0, 6:0. От началото на мача знаех, че имам много малък шанс (да победя), защото бях отпаднал, но помислих, че ще изляза на корта и ще опитам, защото това е "Уимбълдън".\nТомич каза още, че е имал чувството, че се движи на забавен кадър по корта. Той отличи силния сервис на Цонга и се извини, че не е могъл да даде най-доброто от себе си.\nБърнард Томич често има проблеми заради поведението си на корта\nТова не е първият път, в който австралиецът има проблеми заради поведението си на корта. През 2017 г. Томич беше глобен 15 хиляди паунда за инсцениране на контузия при загубата си в първия кръг от Миша Зверев. След мача австралиецът заяви, че е бил отегчен.\nПрез 2012 г. Томич отново беше обвинен в спекулативна игра при загубата си на US Open от Анди Родик. Австралиецът държи рекорда за най-бърза загуба в турнир от сериите "Мастърс" 1000. Тя дойде в Маями през 2014 г., след поражение с 0:6, 1:6 от Ярко Ниеминен в мач, продължил едва 28 минути.\nТомич загуби обжалването на глобата от 45 хил. паунда на "Уимбълдън"\n14:59, 04 мар 21 / Избори 2021 3\n13:00, 04 мар 21 / Спорт 9\n11:57, 04 мар 21 / Спорт 37\n14:51, 04 мар 21 / България 8\n14:34, 04 мар 21 / Избори 2021 35\n14:27, 04 мар 21 / Избори 2021 13\nРейтинг: 1256 18:06, 07 юли 19 Неутрално\nНа Ролан Гарос Надал ги трепе с по 6:0 и 6:1.\nА този е докарал до 6:4 в 3-я сет ....\nРейтинг: 2400 22:10, 07 юли 19 Любопитно\nАко глобят Томич за бързо отпадане, как трябва да постъпят с "пича" Кириос за сервиз отдолу и дрънканици?\nРейтинг: 1280 14:36, 08 юли 19 Неутрално\nСигурно да му забранят специално да бие сервиз отдолу и да му забранят да говори, щото като говори, много приказва\nРейтинг: 2400 13:52, 09 юли 19 Весело\nБалканецът (по душа) и на Марс да отлети, ще съхрани архетипа, няма да го затрие.\nРейтинг: 1280 14:20, 09 юли 19 Неутрално\nТа нали затова е балканец, а не австралиец (примерно). И защо балканецът да не си съхрани архетипа, какво лошо има - в крайна сметка и Зевс е балканец\nРейтинг: 2400 16:08, 09 юли 19 Неутрално\nКъде написах, че е лошо? Много сте мнителен днес.\nРейтинг: 1280 16:19, 09 юли 19 Неутрално\nхе, не съм толкова примитивен, за какъвто ме вземате! Иначе бих ви попитал къде пък сте написала, че е хубаво душата да е балканска


Волейбол, Баскетбол и други - Page 128 - Разни - MUBG | Българският форум на Манчестър Юнайтед\nСтраница 128 от 129\nПубликувано 14 юни 2019, 21:57:19\nИмаме и много фейк фенове - жълтури, от 2015...\nЛебрончо направи достатъчно този сезон: освободи Изтока. Косвено пак им го начука на китайциите.\nЖълт плач за контузии. Див цинизъм, но това е присъщо за ГСУ.\nНай-важното е че, Торонто е шампион и НБА отново диша.\nПубликувано 14 юни 2019, 23:25:50\nГСУ май върви към края си. Какво ли ще се случи? Предстои да разберем.\nПубликувано 15 юни 2019, 06:29:31\nПистънс са най-големите, уе.\nПубликувано 15 юни 2019, 08:21:56 (Редактирано)\nНай-важното е, че Ле 3-6 повече няма да помирише финал повече. Като го няма Кайри е доста тихичък.\nРедактирано на 15 юни 2019, 08:23:26 от GGMU_4ever\nПубликувано 15 юни 2019, 09:30:04\nСамо да те светна, че Леброн игра финал миналата година без Кайри. А Кайри, който искаше да заблести със собствена светлина без сянката на Леброн да го засенчва, 2 сезона в Бостън е кръгла 0. Айде, през първият беше контузен, но за тази година няма извинение. Дори финал на конференцията не игра. Така че май излиза, че Кайри е доста тихичък без Леброн, а не обратното.\nПубликувано 15 юни 2019, 10:44:43 (Редактирано)\nТой ЛеБрон като игра миналата година финал, щото направи нещо, нали така. Падна си 4:0, както си трябва. Ама то пък вярно, че те съдиите ги биха на 0, забравих аз.\nРедактирано на 15 юни 2019, 10:45:57 от GGMU_4ever\nSir Bobby Charlton 6706\nПубликувано 15 юни 2019, 11:10:55\nТоя мит, че Ле 3-6 сам влачел отборите си едва ли не отдавна рухна. Само изкукали фенбойчета още може да се връзват на подобни глупости. В Хийт имаха ебати отбора с още 2 ол стара - Уейд и Бош, плюс страхотни ролеви играчи като Хаслем, Чалмърс, Майк Милър, Шейн Батие, Рей Алън, Андерсън. Тоя отбор на практика нямаше слаб играч на пейката почти. Айде в Кавс нещата не бяха чак толкова супер впечатляващи, но и там имаше още 2 ол стара в лицето на Кайри Плоската земя и Кевин Лав, плюс доста приличните Тристан Томпсън, Джей Ар Смит, Корвър, Шъмпърт. С нищо не отстъпваха на Уориърс като състав 3 години, с изключение на 2018та, когато вече без Ървинг беше ясно, че не могат да им се опрат на финала.\nПубликувано 16 юни 2019, 01:44:20\nЛейкърс накрая успяха да вземат Веждата\nПубликувано 16 юни 2019, 10:59:52\nЛудакът Фюри пак ми напълни душата. От излизането а ла Аполо Крийд с американските шорти и Living in America на Джеймс Браун, през 2та му рунда на all round boxing, в които показа почти всичко от арсенала на класическия бокс, та до поредното му караоке шоу след мача. Ебати титана.\nПубликувано 16 юни 2019, 11:21:18\nобожавам го тоя пич- циганския крал. голям звяр. любимец ми е. онзи нефелник мексиканския съдия как му сра на труда срещу бронзовия бомбадировач.\nПубликувано 16 юни 2019, 11:57:42\nПубликувано 16 юни 2019, 14:23:12 (Редактирано)\nЩо негрите в Юнайтед не са такива?\nРедактирано на 16 юни 2019, 14:24:14 от Alan_Smith\nGlorious Dogg 5903\nПубликувано 1 юли 2019, 03:38:54 (Редактирано)\nДобро решение за Дюрант да напусне\nРедактирано на 1 юли 2019, 03:46:08 от Glorious Dogg\nПубликувано 1 юли 2019, 10:53:12\nЛе3-6 нали не играел в суперотбори?\nПубликувано 1 юли 2019, 11:32:58\nМа как. Сега пак ще сглоби тим с още поне 2 олстара освен него, плюс още 4-5 стабилни ролеви играчи и ако стигнат до пръстен подмокрените му фенки ще обясняват как бил спечелил сам титлата.\nПубликувано 1 юли 2019, 13:17:01\nЛеБрик Джеймс е най-комплесираният спортист в историята на отборните спортове. След като събра Д-Уейд и Бош и обеща 31513851 титли, а докара само две, то сега е момент да събере и Кауай и АД и да загубва от ДиАнджело Уилямс, Стеф и Клей. Мега густо ще ми е ако Д-Ло ги унижи насред Стейпълс и ги елиминира в евентуални плейофи.\nИначе КД е уникално наивен ако си мисли, че с Кайри ще може да се сработи и баскетболния еквивалент на Неймар ще е съгласен да му играе втора цигулка. Кайри е доказан чоукър и кансър, по подобие на Крис Пол.\nГолемите печеливши са 76ърс. Отърваха се от кансъра Бътлър и взеха Хорвърд, който е стабилен за 4-ти избор след Ембийд, Симънс и Тобаяс. Дано Кауай остане в Торонто и гледаме интересен изток, а не отиде при ЛеБрик.\nПубликувано 1 юли 2019, 13:30:23\nЛейкърс фейк клуб ли е?\nПубликувано 1 юли 2019, 14:13:49\nЛейкърс и Селтикс са най-големите отбори в НБА.\nПубликувано 1 юли 2019, 15:14:12\nпреди 1 час, Wolfram написа:\nИзключителни гнусляри са. Реал М на НБА. Медиен хайп до небесата около тях, феновете им разни холивудски либерастки профани, ESPN са им диви подлоги и все едно клубна телевизия ( нещо като Скай и БТ Спорт с орките). Изобщо нормален човек няма как да ги диша.\nПубликувано 1 юли 2019, 15:16:56\nМен ме кефеха и Кобито ме кефеше, това което представляват в момента, не ми харесва особено. Ама чак да съм ненормален, сори.\nПубликувано 1 юли 2019, 15:20:11\nЕ всеки има право да сбърка тук-там в живота си\nПубликувано 6 юли 2019, 19:12:19 (Редактирано)\nКауай и Пол Джордж в Клипърс, Буги и Дани Грийн в Лейкърс, Рондо и той с нов договор. Интересно ще е\nРедактирано на 6 юли 2019, 19:30:10 от bobby_m\nПубликувано 9 юли 2019, 11:08:13\nТур-а започна в събота и за такива, като мен, които не могат да гледат тв през деня:\nЕй това сайтче е уникално.\nПубликувано 9 юли 2019, 11:53:49\nЗа кой си ?\nПубликувано 9 юли 2019, 12:09:50 (Редактирано)\nМай за Бернал... Ама не знам, така без Фруум, нямам изявен фаворит. Иска ми се някой французин да е до края в битката, за да е по-интересно.\nИнтересни са ми и Мовистар дали от трима ще успеят поне един да го добутат до някъде - Кинтана, Валверде и Ланда.\nНибали ми е загадка, уж искал само етапна победа, ама ако му тръгне, може и да изненада\nМисля, че и Саган няма да има голяма конкуренция за поредната зелена фланелка.\nВ четвъртък ще е интересен етап с много височини и тогава може да си покаже кой колко е във форма, а преди финала в Париж има 3 етапа, в които направо ще им се ебе майката Тая година, може до последно да не се знае кой ще спечели.\nHAHAHA цитат от коментара за етапа:\nSchär makes a stop\nBreakaway rider Michael Schär has stopped to answer the call of the nature. Backaert and Offredo seem to wait for him.\nРедактирано на 9 юли 2019, 12:20:40 от Thirteen


Дата и час: 19 Сеп 2020, 00:29 • Часовете са според зоната UTC + 2 часа [ DST ]\nот lexy21 » 20 Юни 2013, 23:59\nНякои от Вас тук ме познават лично, други като участник във форума, за това си мисля, че поне тези, които ме познават, няма да приемат следващото като "поредната форумна измама".\nИван Мирчев Чанев има тежко белодробно заболяване от 16 години - дифузна интерстициална белодробна фиброза при Хистиоцитоза X. Поради тази болест в последствие се разболява от още няколко тежки болести - белодробна артериална хипертония , хронична дихателна недостатъчност 2-ра степен, симптоматична артериална хипертония , вторична анемия ,артеросклероза на кръвоносните съдове ,обострена хронична бъбречна недостатъчност ,вледствие на което ходи три пъти седмично , по четири часа на хемодиализа. Правени са няколко интервенции за стендиране на ренални артерии на бъбреците но безуспешно. Иван посещава клиниката Джон Хопкинс - Анадолу в Истанбул за диагностика на стенозата на кръвоносните съдове и получава оферта за лечение и евентуална трансплантация на бъбрек ,която е животоспасяваща ! Сумата за лечение е непосилна за него. Моля ,да помогнем на Иван ,за да може той да гледа как расте неговата три годишна дъщаричка и да й се радва.\nДарителска сметка в лева при Уникредит Булбанк IBAN - BG33UNCR70001520946090, лична сметка BG28UNCR70001518903166, BIC - UNCRBGSF.\nНе познавам човека лично, но познавам негови приятели, за които благодаря на съдбата, че ме срещна с тях и които станаха мои приятели. А приятелите на моите приятели, са мои приятели.\nМодерирано: Причина: актуализиране на информацията за банковите сметки.\nот nk7702n » 21 Юни 2013, 00:02\nlexy21 написа: Някои от Вас тук ме познават лично, други като участник във форума, за това си мисля, че поне тези, които ме познават, няма да приемат следващото като "поредната форумна измама".\nИван Мирчев Чанев има тежко белодробно заболяване от 16 години - дифузна интерстициална белодробна фиброза при Хистиоцитоза X. Поради тази болест в последствие се разболява от още няколко тежки болести - белодробна артериална хипертония , хронична дихателна недостатъчност 2-ра степен, симптоматична артериална хипертония , вторична анемия ,артеросклероза на кръвоносните съдове ,обострена хронична бъбречна недостатъчност ,вледствие на което ходи три пъти седмично , по четири часа на хемодиализа. Правени са няколко интервенции за стендиране на ренални артерии на бъбреците но безуспешно. Иван посещава клиниката Джон Хопкинс - Анадолу в Истанбул за диагностика на стенозата на кръвоносните съдове и получава оферта за лечение и евентуална трансплантация на бъбрек ,която е животоспасяваща ! Сумата за лечение е непосилна за него. Моля ,да помогнем на Иван ,за да може той да гледа как расте неговата три годишна дъщаричка и да й се радва. Дарителска сметка в лева при Уникредит Булбанк IBAN - BG28UNCR70001518903166 , лична сметка BG33UNCR70001520946090 , BIC - UNCRBGSF.\n+1 Дано повече хора да се отзоват и да помогнат!\nот muza_ » 21 Юни 2013, 00:11\nИван е от Бургас. Преди 2 години ...\nот Melly » 21 Юни 2013, 10:43\nПОМОГНИ на нечия съдба! ПРЕДАЙ нататък!\nТова бих казала и се присъединявам към зова за помощ на Иван.\nЕдно време няколко юзъри имахме идея чрез този форум да се набира дарителски фонд, който да бъде разходван за хора, изпадали в затруднение да заплатят скъпо струващото си лечение. Не намерих темата, но не това е важно.\nДнес правя следното предложение:\nНека всеки от вас, който е дал от своя джоб за каузата на Иван да може пълноценно да живее, да даде мълчалив ЗНАК, че е подхранил едната от посочените сметки макар и с жълти стотинки. Важното в случая ще е да се намерят стотици и хиляди хора с огромни сърца, които да действат, а не да прелистват страниците на форума подминавайки с безразличие тази тема. Никой не е застрахован от подобна зловеща участ - някой ден да го сполети подобна съдба.\nот p_n_n » 21 Юни 2013, 11:59\nУбеден съм, че много хора ще се отзоват и помогнат!.. Пожелавам на Иван и семейството му много сили, кураж и успех в тази борба!\nот bebitor » 21 Юни 2013, 12:23\nОт сърце пожелавам на Иван да се излекува и да може да отгледа детенцето си. Присъединявам се.\nот REVOLUTION » 21 Юни 2013, 18:54\nИ аз се присъединявам към инициативата.Пожелавам успех и вярвам , че Иван ще успее да се пребори с болестта.\nот vassilev » 22 Юни 2013, 08:31\nАз също се присъединявам към пожеланията за бързо оздравяване на Иван.\nНяма ли DMS номер ?\nот muza_ » 22 Юни 2013, 16:15\nНяма още DMS номер. Вероятно, това ще едно следващите неща, които ще се направят.\nДарителската сметка е от скоро. Откриването, им отне повече от месец. Знам, че усвояването на средства от такава сметка е съпроводено с много изисквания от банката. Не предполагах, че е така, и при откриването и. Прехвърляне на преписката по Договора: от Бургас до София и обратно, пак за одобрение ... отне време. Когато някой е притиснат, това идва в повече. От друга страна, така и трябва, защото банката си залага името.\nот Melly » 23 Юни 2013, 12:25\n213 прочита на тази тема....\n.... и само няколко юзъри, които са дали ЗНАК за съпричастие....\nЕмонски, къде си бре човече? Изтрий срама си и ДАРИ поне 1 стотинка!\nот portokal » 23 Юни 2013, 15:47\nНапишете DMS-номера, когато го открият. Повече хора биха се включили, просто е много по-лесно.\nот lexy21 » 23 Юни 2013, 17:36\nСърдечно благодаря на всички за подкрепата в тази тема! Когато има DMS номер, ще го пуснем тук - той също ще отнеме време, защото договора за дарителска сметка, която вече разбрахте, че е съвсем прясна, е само едно от малкото изисквания, за да се престъпи към откриването му. Аз самата нямах никаква идея колко време и какво "ходене по мъките" се оказва откриването и на двете неща и се надявам никой от нас, никога наистана /освен на книга/ да не разбере. Благодаря Ви!\nот muza_ » 23 Юни 2013, 18:20\nНепременно ще напиша DMS номера, щом бъде направен. Надявам се, да стане по-бързо, още повече, че имат всички документи, изискани от банката. Предполагам, че и този, удостоверяващ, че не е финансирано лечението от Държавата.\nDMS номерът, наистина е удобен, а и така ще включи повече хора. Преди дразнеше ДДС на дарителските sms-и.\nВече не така, макар и, не за всички оператори, и не за всички техни услуги:\nВъв връзка с излязлото от Министерство на финансите указание, в което се казва, че дарените чрез sms-и и телефонни обаждания суми вече ще са извън обхвата на ДДС, дарителските смс-и в системата на „Единен дарителски номер“, изпращани към номер 17 777, вече се таксуват както следва:\n- За абонати по договор с Mtel и VIVACOM цената на 1 sms е 1 лв.\n- За абонати по договор с GLOBUL цената на 1 sms е 1,20 лв. с ДДС.\n- За потребители на предплатени услуги на трите мобилни оператори цената на 1 sms е 1,20 лв. с ДДС.\nПовече за отпадането на ДДС върху благотворителните смс и самото указание на МФ може да видите ТУК и ТУК\nАко някой трябва да благодари, това съм аз. Още повече, че тази кампания, я почнахме с мой приятел, който е приятел на Иван, малко от краката за главата. Моля, да ми простите, нищо, че от неопитност. Едно е да се подкрепя вече инициирана кампания, оказа се,че е друго, макар и да се помага, за самото иницииране. Едва сега, оценявам какво вършат всички, които са се захванали с това.\nВеднага щом получа сканираните документи, ще ги кача.\nБлагодаря Ви за идеите, които давате, Благодаря Ви за подкрепата!\nот nikoleta_e » 23 Юни 2013, 19:37\nприсъединявам се и аз\nРегистриран на: 14 Дек 2010, 11:44\nот filipg » 24 Юни 2013, 19:25\nЗдравейте , благодаря на lexy21 за постването на темата във форума и за хубавите думи. На Муза ,за оказаната подкрепа и на всички ,които са писали или мълчаливо са дали знак за съпричастие. Аз съм негов приятел ( за който споменава Муза ) и подех инициативата за откриването на дарителската сметка. Сметката е наистина съвсем ,,прясна'' . Муза го написала много вярно и хубаво ,,Още повече, че тази кампания, я почнахме с мой приятел, който е приятел на Иван, малко от краката за главата. Моля, да ми простите, нищо, че от неопитност. Едно е да се подкрепя вече инициирана кампания, оказа се,че е друго, макар и да се помага, за самото иницииране.'' Наистина не знаехме какво трябва ,какво се иска и какво следва . Но малко по-малко набираме скорост Утре ще качим всички документи ,епикризи и т.н.,по личната му сметка вече е имало преводи ,които са дошли в точния момент ,за което от негово име и от името на семейството му още веднъж благодаря! Ангажирам се да предоставям отчет всеки месец за набраните суми по дарителската сметка и за какво са изразходвани. Лека и спокойна вечер!\nот bebitor » 26 Юни 2013, 16:11\nПоследна промяна bebitor на 28 Юни 2013, 11:19, променена общо 1 път\nот lexy21 » 26 Юни 2013, 16:22\nС хиляди благодарности към Беби, защото моя неграмотност не може да качва документи Това е медицинската документация от България. Тук липсва документът от клиниката Джон Хопкинс - Анадолу - Истабмул, защото още е в Уникредит Булбанк във връзка с преписката по откриване на дарителската сметка. Ще качим и него скоро.\nот compos_sui » 26 Юни 2013, 17:08\nАз също ще се присъединя. Хубаво сте направили, че сте публикували документи. Сигурно има хора, за които съмнения няма да възникнат. Пустото професионалното изкривяване ме накара да прочета приложените от колегите документи. Призовавам всеки от колегите да отдели някакви парички според възможностите си.\nРегистриран на: 11 Яну 2011, 13:43\nот filipg » 03 Юли 2013, 00:19\nДо момента ( към 01.07. 2013г) по дарителската сметка има набрани 150 лв. Не са изразходвани все още за нищо.Имало е и превод по личната сметка на Иван. От негово име благодаря на отзовалите се.\nот filipg » 03 Юли 2013, 21:54\nКъм днешна дата по дарителската сметка сумата вече 450 лв. С превода по личната сметка е закупено лекарството Mircera,което се използва за лечение на симптоматична анемия, свързана с хронично бъбречно заболяване. Моля да бъда извинен ,неволно съм подвел lexy21 , разменени са местата на дарителската и личната сметка. Дарителската е BG33UNCR70001520946090 , а личната - BG28UNCR70001518903166 . Както вече споменах и в друг форум с един акъл зиме и лете не е лесно. Още веднъж благодаря на всички ,само на г-жа Муза няма тя знае що Лека вечер!


Публикувана на Вторник, 07 Юни 2016 11:18\nЧасовете, необходими за постигане на дълбок и спокоен сън варират в зависимост от етапа, в който се намираме. Днес ще ви кажем колко часа трябва да спите в зависимост от възрастта си, за да имате добри навици за сън.\nПубликувана на Събота, 07 Май 2016 08:24\nАстения означава умора, не става въпрос за болест а за симптом, който може да се дължи на различни причини като стрес.\nСпоред някои експерти е възможно 2% от населението да страда от умора или слабост по това време на годината, в което минаваме от зима към пролет, чувство което се нарича пролетна астения.\nПубликувана на Петък, 01 Април 2016 09:13\nВ много случаи са ни казвали, че да икономисваме от времето за сън не е от полза за здравето ни. Сега едно проучване от Университета на Чикаго показа, че липсата на сън е пряко свързано с наднорменото тегло.\nОчевидно, по-малко сън стимулира апетита, ядем повече без да си дадем сметка. Както е показано в изследването, липсата на сън се отразява пряко на нашите хормони променяйки метаболизма на здрави хора.\nАко лишим тялото ни от необходимата почивка се покачват химични сигнали, които излъчват усещане за удоволствие, което ни кара да ядем. Освен това този химически сигнал увеличава нашия избор на нездравословни храни с високо съдържание на захар, мазнини или сол.\nПубликувана на Вторник, 01 Март 2016 14:40\nВсички сме имали нощи, през които не сме спирали да се въртим и не сме могли да затворим очи. Обикновено, когато това се случва с нас, ние мислим, че може да се дължи на стрес от работа, притеснения от нашето ежедневие или сме изпили едно кафе по-късно след обяд отколкото е трябвало, но ¿замисляли ли сте се някой път че ако не спите добре цвета във вашата стая може да бъде причината?\nТехнологиите пречат на съня\nПубликувана на Петък, 29 Януари 2016 12:00\nМобилния телефон, таблетът, лаптопа... Нашите нощни шкафчета са претъпкани с цифрови устройства.\nСпи ти се, лягаш си. Виждаш мобилния телефон и не можеш да заспиш. Със сигурност тази ситуация е позната на много от вас.\nЗащо се случи това? Това се дължи на негативното въздействие на синя светлина, нарушавайки секрецията на мелатонин, хормон, отговорен за предизвикването на сън. Колкото повече светлина, толкова по-малко мелатонин. Колкото по-малко мелатонин, по- малко почивка. И при по-малко почивка сме по-раздразнителни, по-малко чувствителни, с повишен риск от затлъстяване...\nНай-добрия матрак от мемори пяна